L-ASTROPLANE: GERMANIZ M' nafx kif sibt ruħi f'dik it-triq dejqa u mudlama, b'dawk il-ħitan għoljin, suwed u maħmuġin, u bl-art imżellġa u tiżloq bl-ilma li kien inixxi minn ġol-ħitan, Naf biss li dik it- riq kienet qiegħda tbeżżagħni u jien kont qiegħda nagħmel ħilti koliha biex nitwarrab minnha. Lmma kien kollu għal xejn. Aktar ma bde;t niġri, it-triq aktar bdiet titwal u biex tkompli agħqad sewwa, nisma' fuq rasi d-damdim ta' l-ajruplani u ħsej- jes ta' sparar imgħaġġel fil-bogħod. Dak il-ħin nilmaħ ħafna nies ġejjin lejja. Malli qorbu ftit bdejt ngħajjat kemm niflaħ (jaħasra, għiduli fejn hu x-xelter għax dalwaqt jibdew jitfgħu l-bombi'. Imma ħadd minn dawn in-nies ma tani widen u wara li barsu ħarsa biċċiera lejja beqgħu mexjin 'il quddiem b'wiċċhom bil-għadab qisu wiċċ sid il-kera rveta jkollu jdaħħal ta' xi għaxar snin. X'ħin rajt hekk, aktar bdejt ingħajjat biex igħiduli fejn hemm xelter għax il-ħoss ta' l-ajruplani beda jinstema' fuq rasi, Imma fl-aħħar il-għajat jegħi dejjaq lill xi ħadd minn dik il-folla u ''tridx tiskot l irvel- lajt kull ma hawn'' qalli mgħaddab wieħed raġel ''ma kellekx xelters biż-żejjed fi żmien il-gwerra, issa li għandna l-paċi trid ix-xelters ukoll 27 , Kif smajt li saret il-paċi ma ħadtx pjaċir bi ftit u ''Viva -paċi' bdejt ingħajjat, ''Viva l-Ingilterra'. Anqas ilħaqt ten- nejt dan l-isem li ''sikket ilsienek, ħej', qabeż wieħed ieħor minn dawk in-nies, ' għax jekk int xbajt minn ħajtek aħna għad- na ma xbajniex. Ara x'ser ngħidlek, binti' kompla jgħidli, 'isma' j.minn Min hu ikbar Minnek u dak l-isem neħħih minn ħalqek. Għax issa li ninsabu f'idejn dal-Ġermaniżi insa dak il-pajjiż qisu qatt ma kien, għax jekk toqg għod issemmi l-Ingilterra ħażin taħ- bat int u niesek miegħek.' Kif qaluli hekk marli l-ferħ kollu li kont ħassejt meta qaluli li saret il-paċi, ''Ħa naraw x'ġej ma' dawn il-Ġermaniżi', għidt f'qalbi; imbagħad dort fuq dak ir-raġel u staqsejtu fejn kienu sejrin dawk in-nies kollha. Dan qalli li dak li jxandar minn fuq ir-Rediffusion kien qallhom l b'amar ta' Hitler kulħadd kellu f'dak il-jum jinġabar f'misraħ wieħed għax il-'Fuhrer' ried ikellimhom. Billi ta' mara li jien, messitni l-kurżità, bqajt sejra magħhom biex nara lil dan Hitler u nisma' x'kien se' jgħidilhom, Wara li mxejna ħafna sibna ruħna f'wesgħa kbira, b'kur- duni ta' żgħażagħ Nażisti, ibsin qishom bċejjeċ: ta' magna kbira, bl-elmijiet ta' lazzar u x-xwabel merfugħa f'idejhom. Hawn jien stagħġibt ħafna, għax għad li kienu għadu sew sew nofs in-nhar is-sema kien 'iswed tuta u x-xemx u l-kwiekeb, li kienu jidhru qrib ħafna, kienu jdawruna minn kullimkien. Imma mbagħad ftakart li hemm kien jiġi x-xifer tad-dinja u li mħabba f'hekk kienet ħaġa naturali li naraw is-sema sew taħtna kemm fuqna. Quldiemna sewwa kien hemm bħal palk u wara ftit deher fuqu raġel wiċċu mgħotti b'biċċa ħamra, Dak il-ħin waqa' skiet tal-mewt, in-nies iċċassaw u kulħadd fetaħ widnejh biex jisma' x'kien sa jgħid dak 'ir-Raġel'. Dan qam bil-wieqfa: bil-herra, sewwa griżmejh, neħħa l-għamad u quddiemna tfaċċa Ħitler. Beda jitkellem mgħaġġel f'ħemda li ma kenitx miksura mill- inqas ħoss, u wara li dam ħafna jgħidilna kemm kien kbir u qalbieni l-ġens Ġermaniż, kif il-Ġermaniżi kienu l-aqwa razza tad-dinja u ħafna tifħir minn dan, wasal biex igħidilna għalfejn kien ġiebna hemm. ''Intomx taraw dan l-istrument2'' qalilna. Dak il-ħin jien intbaħt li ma' ġenbu kien hemm bħal bornba twila daqs basti- ment mill-kbar, li kienet qiegħda tagħmel ħoss bħal ta' ajru- plan. ''Dan huwa l-astroplane,' żied igħid; ''strument ġdid li ivvintajnieh aħna l-Ġermaniżi biex bih inkunu nistgħu mmorru fil-kwiekeb.' X'ħin wasal hawn reġa' beda fuq il-għerf u l-ko- bor ta' ġensu u wara li dam ħafna jredden fuq l-istess ħaġa, qa- lilna li hu kien ġabarna hemm biex naraw dan l-astroplane jtir lejn kewkba ġdida li kienet tinsab qrib ħafna tad-dinja, u li skond ix-xjenzjati Ġermaniżi kien fiha ħafna minerali u żjut għat-tankijiet mitt darba iżjed mill-Baku oilfields. Il-ġens kollu Ġermaniż kien ser jitlaq biex jikkolonizza did-dinja ġdida u għal- hekk il-Fuhrer kien ħaseb biex iġorr il-Headquarters tiegħu hemm fuq. Hemmhekk Hitler u sħabu Goering u Goebbels kienu bi ħsiebhom iħollu l-problema tar-razza darba għal dejjem, għax żgur li hemmhekk ma kienx hemm biża' li l-Ġermaniżi ' jitħalltu ma' nies oħrajn. Barra minn dan, Hitler qal li minn hemm fuq huma jkunu jistgħu jrażżnu d-dinja aħjar, għax jekk jaraw li n-nies maħkuma mhumiex joqogħdu għal-liġijiet tar- Reich, huma kienu jkunu jistgħu jinżlu jibbumbardjawhom minn ajrudromi kbar, b'kanuni akbar mill-Big Bertha, immirati għal fuq id-dinja, u jagħmluhom trietaq, agħar milli għamlu f'Rot- terdam u f'Warsaw, - X'ħin semgħu li ser jeħilsu mill-Ġermaniżi, in-nies ferħu, imma ħej dik it-theddida tal-bombi ma għoġbithom xejn. Huma kienu ġa ġarrbul lil Hitler u lin-nies tiegħu u kienu jafu li jekk dawn ifettlilhom li jridu jeqirdu d-dinja ħadd ma kien se' jżommhom. Madankollu kulħadd kellu mitt sena sa jara din is- safra tal-għaġeb. 7 Wara ħafna frattarija, Hitler niżel minn fuq il-palk, resaq lejn l-invenzjoni l-ġdida, fetaħ bieb ċkejken, u qagħad għassa biex jara li kull min jidħol kien Ġermaniż safi; imbagħad wara li daħal hu, sakkar il-bieb ta' l-azzar ta' l-astroplane, il-magna bdiet iddamdam: u din l-invenzjoni l-ġdida bdiet tiela' 'l fuq lejn is-sħab bid-damdima tixbah lil dik ta' bomber imrażżan. Imma anqas laħaq intrefa' mill-art li mhux kulħadd beda jit- lob 'l Alla li jwaqqa' l-astroplans u jfarrku ħalli d-dinja teħles mill-Ġermaniżi darba għal dejjer:. Donnu talbna nstema' għax f'daqqa waħda qamu ħsejjes kbr u deherli nara, l-astroplane jitheżżeż qisu milqut, idur fuq ġenbu fost ħafna nirien u jaqa' fl-art f'mitt biċċa, F'daqqa waħda nisma' 'l xi ħadd igħajjatli biex infittex noħ- roġ għall-kenn għax l-ajruplani tal-għadu kienu daħlu fuq Malta u bdew iwaddbu l-bombi. AĦBARIJIET Professuri ġodda fl-Università, Fiżika : Prof, Ġużċ Manchċ, : B.Sc., M.D.; Prof. Karlu Zahra Newman, B.Sc., M.D. Kimika: Prof. Victor Mifsud, M.D.; Prof. Filip Farrugia Ġuv, B.Sc., M.D. — Nifirħulhom. R.I.P.:—Prof. Salvu Borg, M.D.; Prof. Mons, Lwiġi Catania, B.Lit., B.L.Can., Ph.D., D.D.; is-Sur Ġorġ Pulo (Student tal-Mediċina u Kirurġija) ; is-Sur Ugo Tua (Student tal-Liġi). ;